Tõde ja õigus (film)

"Tõde ja õigus" on Eesti 100. aastapäevaks valminud mängufilm, mis põhineb A. H. Tammsaare samanimelise romaani esimesel osal. Filmi stsenarist ja režissöör on Tanel Toom. Film esilinastus 20. veebruaril 2019.

Filmi kestus on kaks tundi ja 45 minutit. Rahvusvaheline versioon on kodumaisest 16 minutit lühem, kuid režissööri sõnul ei kärbitud välja midagi olulist: "Me tundsime, et see on tundmatu film Eestist tundmatute näitlejatega ning pikkus võib olla hirmutav. Me lõikasime mõned sekundid siit ja mõned sealt, kuid need polnud tähtsad kohad."Tanel Toom: see film ei näita eestlaste ilusamat poolt. ERR Menu, 4. jaanuar 2020.

Ekraaniloo eelarve oli 2,5 miljonit eurot,Kristi Helme. "„Tõde ja õigus”. Kallis, aga mitte kõige kallim" Eesti Päevaleht, 20. veebruar 2019. millest Eesti riik andis ligi 2,2 miljonit.«Tõde ja õigus» filmina: selline see välja näebki Postimees, 9. märts 2018Hannes Rumm. "Tõde ja õigus ja raha. Mida teha, et Armin Karu jälle Eesti filmi investeeriks?" Äripäev, 25. mai 2019 Filmi toetas ka ettevõtja Armin Karu."Armin Karu "Tõe ja õiguse" rahastamisest: Ivol ei tulnud mind pikalt veenda". ERR Menu, 7. aprill 2017 Eelarvest umbes viiendik kulus dekoratsioonidele."Varsti suurel ekraanil: Vaata Tanel Toomi mängufilmi «Tõde ja õigus» täispikka kinotreilerit" kinoportaal.elu24.ee, 25. jaanuar 2019.

11. aprillil 2019 ületas mängufilm veerand miljoni kinokülastaja piiri. Sellele kuulub ka avanädalavahetuse vaadatavuse rekord 51 239 vaatajaga ja avanädala rekord 90 550 kinokülastajaga."Tõde ja õigus" ületas veerand miljoni kinokülastaja piiri. ERR Kultuur, 12.04.2019. Vähem kui kuu ajaga kinos jõudis filmi kassatulu üle miljoni euro ning film sai kõigi aegade vaadatuimaks Eesti filmiks. Kokku kogus film 2019. aastal 267 588 kinokülastust ja teenis 1,55 miljonit eurot kassatulu."Täispikk tabel | Eesti filmide külastusnumbrid ja kassatulu 2019. aastal". ERR Kultuur, 23. jaanuar 2020.

Eesti kriitikute vastukaja on olnud valdavalt positiivne.Ivo Felt: ainult kiidulaulu on "Tõe ja õiguse" puhul tõesti veider kuulda. ERR Kultuur, 18.03.2019.

Eesti Filmiajakirjanike Ühing valis "Tõe ja õiguse" 2019. aasta parimaks filmiks, andes sellele Eesti vanima filmiauhinna Neitsi Maali.Galerii: Eesti filmiajakirjanikud valisid aasta parimaks filmiks "Tõe ja õiguse". ERR Kultuur, 3. jaanuar 2020. Film pääses parima võõrkeelse filmi Oscari eelvalikusseLauri Kaare "Tõest ja õigusest": see võiks vabalt olla mõni John Fordi vestern. ERR Kultuur, 20.12.2019. ja pälvis Satellite Awardi rahvusvahelise mängufilmi kategoorias.

2019. aasta 26. maist 15. septembrini oli "Tõe ja õiguse" võttepaigas Võrumaal Vastse-Roosa külas avatud 12-hektarine külastuskeskus Filmi Vargamäe.Võrumaal avatakse filmi "Tõde ja õigus" külastuskeskus. ERR Kultuur, 04.04.2019.

 Filmimine 
"Tõde ja õigus" filmiti alates 2017. aastast pooleteise aasta vältel 75 võttepäevaga. Enamik stseene filmiti Võrumaal Mõniste lähedal Vastse-Roosal, kuhu ehitati Filmi-Vargamäe. Režissööri hinnangul olid Järvamaal asuval ajaloolisel Vargamäel, kus tegutseb A. H. Tammsaare muuseum, hooned ja maastik liiga tänapäevased. Kümneid stseene jäädvustati mujal Eestis. Oru Pearu maja fassaad filmiti näiteks Eesti Vabaõhumuuseumis Rocca al Mares. 

Võtteid tehti igal aastaajal. Temperatuur võtteplatsil kõikus 20 külmakraadist talvel 30 soojakraadini suvel. Võtetel tegi kaasa 102 nimelist näitlejat, peale nende taustanäitlejad massistseenides.

 Osades 

Mäe talu pere
 Andres – Priit Loog
 Krõõt – Maiken Schmidt
 Mari – Ester Kuntu
 Liisi (täiskasvanuna) – Maria Koff
 Maret (täiskasvanuna) – Loora-Eliise Kaarelson 
 Noor Andres (täiskasvanuna) – Risto Vaidla
 Karjapoiss Matu – Mikk Kaasik

Mäe talu saunikud
 Juss – Simeoni Sundja 
 Sauna-Madis – Indrek Sammul
 Saunatädi – Marika Vaarik

Oru talu pere 
 Pearu – Priit Võigemast
 Lambasihver – Liisa Aibel
 Joosep (täiskasvanuna) – Ott Raidmets

Kõrvenurga naabrid ja teised
 Hundipalu Tiit – Ott Aardam
 Hundipalu perenaine – Laura Kukk
 Rava Kustas – Andres Mähar
 Aaseme Aadu – Peeter Tammearu
 Aaseme perenaine – Külliki Saldre
 Ämmasoo Villem – Enn Lillemets
 Ämmasoo Elgi – Luule Komissarov
 Mõisa Kantsler – Sven Tali
 Pastor – Andres Lepik 
 Kõrtsmik – Riho Kütsar
 Uus kõrtsmik – Jaanus Rohumaa

 Filmimuusika 
"Tõe ja õiguse" muusika kirjutas Mihkel Zilmer, kuid filmis kasutati ka Pärt Uusbergi loomingut. Filmimuusikast ilmus samal aastal ka plaat, ühtlasi tehti muusika tasuta kättesaadavaks kõikidel suurematel digitaalplatvormidel."Tõe ja õiguse" muusikast ilmus album. ERR Kultuur, 29.04.2019.

 Auhinnad 
 Satellite Award rahvusvahelise mängufilmi kategoorias
 Eesti Filmiajakirjanike Ühingu aasta filmi auhindAasta film Eesti Filmiajakirjanike Ühing

 Viited 

 Välislingid 

 "Tõde ja õigus" Allfilmi kodulehel
 "Tõde ja õigus" Eesti Filmi Andmebaasis
 "Tõde ja õigus" IMDb-s

 "Pealtnägija": Sajandi suurfilm "Tõde ja õigus" valmib ülima põhjalikkusega. ERR Menu, 5. aprill 2017
 Armin Karu "Tõe ja õiguse" rahastamisest: Ivol ei tulnud mind pikalt veenda. ERR Menu, 7. aprill 2017
 Vaata, kuidas valmis "Tõe ja õiguse" Vargamäe. ERR Menu, 9. aprill 2017
 Mängufilmi "Tõde ja õigus" otsitakse osatäitjaid. ERR Kultuur, 7. juuli 2017
 Galerii: "Tõe ja õiguse" filmivõtted on täies hoos. ERR Menu, 14. august 2017
 Avaldati filmi "Tõde ja õigus" esimene treiler. ERR Kultuur, 8. mai 2018
 Suurfilmi "Tõde ja õigus" võtteplatsil peab toime tulema temperamentsete lehmadega Õhtuleht, 17. mai 2018
 Erisaade avab Tanel Toomi "Tõe ja õiguse" valmimise tagamaid. ERR Kultuur, 13. veebruar 2019
 Janet Õunapuu. Andrei Liimets: "Tões ja õiguses" on Ameerika filmide visuaalset sõnavara. ERR Kultuur, 19. veebruar 2019
 Andrei Liimets. Arvustus. Armastusega Vargamäelt. ERR Kultuur, 20. veebruar 2019
 Ivo Felt: ainult kiidulaulu on "Tõe ja õiguse" puhul tõesti veider kuulda. ERR Kultuur, 18. märts 2019
 Võrumaal avatakse filmi "Tõde ja õigus" külastuskeskus. ERR Kultuur, 4. aprill 2019
 "Tõde ja õigus" ületas veerand miljoni kinokülastaja piiri. ERR Kultuur, 12. aprill 2019
 Lauri Kaare "Tõest ja õigusest": see võiks vabalt olla mõni John Fordi vestern. ERR Kultuur, 20. detsember 2019
 Galerii: Eesti filmiajakirjanikud valisid aasta parimaks filmiks "Tõe ja õiguse". ERR Kultuur, 3. jaanuar 2020
 Tanel Toom: see film ei näita eestlaste ilusamat poolt. ERR Menu, 4. jaanuar 2020

Kategooria:Eesti filmid
Kategooria:2019. aasta filmid
Kategooria:Filmid Eesti uusajast
Kategooria:Eesti draamafilmid